cyanic-selkie/wikianc huggingface dataset:
Карымбай уулу Касымбек (Сапа)
Ченесем метр бар экен
Тепкилеп ачып же десем
Тил албайт, эси жок айбан мал экен
Күнгөйдүн ташы урама
Аскадан урап таш тийди
Ак ирик байкуш кургурга
Өңөрүп алып жеткирдим
Арасы алыс короого
Жаратын көрүп таңганга
Же марли жок оромо
Кыштообуз болду курулуш
Курулуш жолдон бурулуш
Атайлап бизге берген жок
Асоолук жем – чөп же бир туз
Ферма башчы бар толук
Барылап актив чогулуп
Бир келип көрбөй койдуңар
Малчынын акыбалын ойлонуп
Зоотехник, доктурлар
Сиздердин болсун жолуңар
Арыктап, азып кетти го
Ардактап күткөн койуңар
Тургунбаев Капан бар
Зоотехник бизге ал
Бир келип көрбөй койдуң го
Кандай деп баккан малыңар
Ведсанитарка Кашкелең
Келбейсиң эмне малга сен
Кадырыңыз калганбы
Мал кайтарган элдерден
Колумда ыргай таягым
Кой менен кошо барамын
Социализмдик мелдешке
Жетишүү менин талабым
Арчалуу таяк колумда
Асканын турам боорунда
Ууру бир бөрү жолобо
Алдымда ак кой момунга
Жантык бир журтка конолу
Байке жайытка жакын бололу
Арыктап, аскан койлордун
Ачылгыз болсун жондору
Атактуу жайлоо Соң – Көлгө
Айдадык койду көчкөндө
Абайлап билбей калыпмын
Ошондо тийиптир суук өпкөмө
Ошентип Соң – Көл жойлоосун жакшы жайлап кайра келдик.
Бирок ошол жылдары   ден – соолук жакшы болбой доктурга дарыланууга бардым.
Ошондо ден – соолук деген ыр чыгардым эле.
Ошондон ырдап берейин:
Жайладык Соң – Көл жайлоосун
Жалооруйт жанда жолдошум
Жалооруткан адамды
Жарбаган оору оңбосун
Жаратканда биринчи
Ден – соолук болот турбайбы
Жалдырап жатсаң алсырап
Жашоодо кыйын турбайбы
Доктурларга барганда
Азабын тарттым жанымдын
Агайым, иним аманбы
Айланып кайра барамбы
Айланып кайра баралбай
Же аңгекке түшүп каламбы
Жолдошум алыс кетти деп
Көп кайгы тартып жашыба
Нелер келип не кетпейт
Эр жигиттин башынан
Машина жүрөт катуулап
Шоппер маркетинг
Шоппер маркетинг – деген сөзүнөн алынган. Шопперлер – сатып алуучуну соода түйүндөрүнө коштоп барып, модага жараша кийим тандашат. Бул кесип Голливудда жаралып, анын ролун азыркыга чейин көбүнчө стилист, визажисттер аркалап келишет. Алар дүкөндөрдө эмнелер сатылып жатканынан кабардар болуп турушат. Кээси өз алдынча иштешсе, айрымдары атайын агенттиктерге иштешет. Кыскасы, шоппер – гардеробго байланышкан маселени чечүүчү адам. Анын кызматынан көбүнчө байлар жана атактуулар колдонушат. Орусияга 5-6 жыл мурун жеткен бул кесип бизге азырынча келе элек. Ага чейин бизге курбубуз, эже-сиңдибиз же ага-инибиз шоппер боло турсун.
Карымбай уулу Касымбек (Сапа)
Аман бир болсо бараармын
Турмуштун жолун чабуулап
Кара бир Кочкор калаамды
Калайык элим аманбы
Кайрылып көрөөр бекенмин
Калкымда эки баламды
Элимде мекен калаамды
Эл журтум эсен аманбы
Эсен көрөөр бекенмин
Элимде эки баламды
Үч – төрт ай жаттым доктурда
Айла жок экен ооруга
Дарылап жакшы карашты
Ыракмат врач, доктурга
Ден – соолук жакшы оңолуп
Кайгы бир капа жоголуп
Ал кезде биз да сепелек деген ыр эле:Көп жылдар биз да сепелек
Көтөрүп бала жетелеп
Көп кыйналып бакканбыз
Рапшанбегимди бөпөлөп
Алдейлеп бала жетелеп
Араңдан зорго бакканбыз
Арсанкүлүмдү бөпөлөп
Кудайым берди калганын
Кубанып күлсүн балдарым
Кудайым өзү жеткирет
Ден – соолуктан калганын
Урматтуу болсун балдарым
Убайын көрсөк ар дайым
Балдарды бактык бөпөлөп
Байбичем байкуш экөөлөп
Баркыма жетип балдарым
Балпайып бассак көкөлөп
Кыздарды бактык бөпөлөп
Кызыгын көрөөр бекенбиз
Кыдыңдап басып көкөлөп
Ата – эне аман болсо
Бапестеп багып алышаар
Балдарымдын жакшысы
Эне – ата эсен болсо
Келиндеримдин ырысы
Кейитпей багып алышаар
Келиндеримдин мыктысы
Ата – эне ар дайым
Алпештешет балдарын
Эси болсо түшүнүшөөр
Эне – атанын ал – жайын
Бир уулум волга айдаса
Бир уулум жайлоо жайласа
Атам, апам келет деп
Куйруктуу козу байласа
Атасы менен апасы
Ал куйрукту чайнаса
Урматтуу ушул дүнүйө
Уулумдун барсам үйүнө
Урматтуу атам келди деп
Уул, келин чыкса жүгүрө
Кымбаттуу ушул дүнүйө
Кызымдын барсам үйүнө
Кымбатту апам келди деп
Кыз күйөө чыкса жүгүрө
Уул, келин урмат эмеспи
Уулга айтсам кеңешти
Уулдан чыкса терс кыял
Урушкандык эмеспи
Келинде кептер эмеспи
Келинге айтсам кеңешти
Келинден чыкса терс кыял
Кейишкендик эмеспи
Уул, келин болсо урматтуу
Кыз, күйөө болсо кымбаттуу
Ата менен энени
Келин, уул болот жыргатчу
Бир бириңди ар дайым
Сыйлашып жакшы жүргүлө
Нааразы болуп кейишпей
Чаң созулат асманга
Ар кимдин көөнү ар башка
Акыры бир күн түшөбүз
Ачык бир ооз капканга
Кары да бол, жаш да бол
Кадырлаш, сыйлаш тирүүңдө
Калат го бир күн алтын баш
Казылган көрдүн түбүндө
Бирок тараза билет салмагын
Ар бир адам түшүнөт
Бул дүйнөнүн жалганын
Жалганды жалган дебейли
Жалганга моюн бербейли
Ушундай жыргал күндөрдө
Ойноп, жыргап, гүлдөйлү!!!
Ушинтип жашоо шартты улантыш үчүн гидрометстанциясында иштеп калдым.
Ошондогу ырымдан ырдап берейин сиздерге:
Башында мөңгү булактан
Аркырап ылдый суу аккан
Расход алып суу ченеп
Суусунда иштеп жатамын
Ашуусу бийик белдеги
Ашуу – ашуу белдеги
Калмак ашуу бел эле
Кашка суу деген төр эле
Аралап басып жүргөндөй
Тамаша эмес жөн эле
Жашаган бирге көчөбүз
Жайлоого чыгып экөөбүз
Ак карды ченеп жүрөбүз
Техник Мукан экөөбүз
Аппак, аппак, аппак кар
Аппак кар ээрип келгенде
Кудайым берип салды деп
Кубанышат дыйкандар
Сөөктүн суусун кечишип
Каткырып боор эзишип
Кайыкта бирге баратсак
Каалаган ойду чечишип
Үч – Эмчек деген жер болот
Үйүлүп айыл эл конот
Үзүрүнө бул жердин
Үзүлбөй келет көп конок
Абасы таза жер болот
Айлана – чөйрө эл конот
Айланчыктап бул жерге
Ар дайым келет көп конок
Үч эмчек жайлап кыштаган
Үлгүлүү болот чабаны
Жай – кышы жесе түгөнбөйт
Бетеге, шыбак, тулаңы
Эмгек бир кылгын калкыңа
Эл үчүн иштеп жаркылда
Ыракматын айтат партия
Динхайм
Динхайм (Dienheim) — Германия Федеративдик Республикасынын Рейнланд-Пфальц жеринде жайгашкан муниципалитет. Ландкрайс Майнц Бинген районуна кирет.
Калкы - 2143 киши(2013-ж.). . Аянты - 9,90 км². Мамлекет ичинде бекитилген расмий коду — 07 3 39 012. Муниципалитеттин башчысы — Норберт Йохем.
Экои (эл)
Экои — Нигериянын түштүк-чыгышында (Кросс-Ривер штатында, 100 миң адам) жана Камерундун батышында (100 миң адам) жашаган эл (же элдердин тобу). Жалпы саны 200 миң адам. Кээ бир жерлерде эфик менен аралашып жашашат. Бир нече субэтникалык топторго (же майда этносторго) бөлүнөт: экои (өздөрү), ака­жу, эд­жа­гам (обанг, кеа­ка), нкумм, нде (удом, мбен­кпе, экам­ту­лу­фу), нсе­ле, нкем (нким), ман­та (нта, атам), ннам (ндем) ж.б.
Тил
Экои тилдери бенуэ-конго уясына кирет. Тил жагынан боки, якё жана йала этносторуна жакын. Жазуусу латын графикасы негизинде (1976 жылдан бери).
Дин
Көпчүлүк христиандар (католиктер, пре­сви­те­риандар, афрохристиандар). Калгандары жергиликтүү салттуу ишенимдерди (ата-бабалардын, жаратылыш күчтөрүнүн, асмандагы Атанын жана жердеги Эненин культу) карманышат.
Чарбалык иштер
Кол менен иштетилген жер чарбасы (ямс, маниок, батат, жер жаңгак, банан). Аңчылык жана балык уулоо.
Токуучулук, карапачылык, жыгачтан оюу (көп учурда булгаары менен капталган маскалар, стилдештирилген баштары менен таажы кийилген мамы түрүндөгү ата-бабалардын айкелдери).
Турак жай
Турак жай — чатыры конус түрүндөгү тегерек алачыктар.
Коом
Коомдук түзүлүштүн негизин айыл жамааттары, көп балалуу үй-бүлөлөр, уруулук уюм, экои тарабынан түзүлгөн жана Түштүк Нигерияга кеңири таралган «кабылан элинин» эркек жашыруун коому, аялдардын жашыруун коомдору (Экпа, же Нимм-Мбоандем ж. б.), курак системасы, мергенчилердин корпоративдик бирикмелери түзөт. Кош бир тараптуу туугандык эсеп. Көп аялдуулук, сорорат жана левират практикаланат.
Маданият
Алар 20-кылымдын ортосуна чейин Түштүк Нигериянын жана Батыш Камерундун элдеринин арасында кеңири таралган Нсибиди пиктографиялык жазуусун жаратуучулар деп эсептелинет. Оозеки фольклор (жомоктор, уламыштар, ырлар) сакталып калган.
Тарых
17-18-кылымдарда экои аймагы эфик менен ибибио үчүн кулдардын негизги булагы болгон. 1920-жылдарга чейин экои эли салыштырмалуу обочолонуп жашап келген.
Колумбиавилл
Колумбиавилл (Columbiaville) — Мичиган штатынын Lapeer округуна караган АКШ шаары.
Калкы - 815 киши. Болжолдуу аянты - 2.9 км². FIPS коду — 26-17460.
Суусамыр башкы кой чарба бирикмеси
Суусамыр башкы кой чарба бирикмеси (ГОО) 1977-ж. Суусамыр МЖСинин базасында кайрадан уюштурулган.
Хюзелиц
Хюзелиц (Hüselitz) — Германия Федеративдик Республикасынын Саксония-Анхальт жеринде жайгашкан муниципалитет. Штендаль районуна кирет.
Калкы - 280 киши (31-декабрь, 2006). Болжолдуу аянты - 13,48 км². Мамлекет ичинде бекитилген расмий коду — 15 0 90 265. Муниципалитеттин башчысы — Ханс-Петер Радтке.
Сомервилл (Мэн)
Сомервилл (Мэн) (Somerville) — Мэн штатынын Линкольн округуна караган АКШ шаары.
Стратегиялык товарлар
Стратегиялык товарлар – экспорттолушу көзөмөлгө алынган, чектелген (лицензияланган), ал тургай тыюу салынган чийкизаттар, жабдуулар, ноу-хау, технологиялар, мындай иш-аракет товардын же кызмат көрсөтүүнүн ээси болгон өлкөнүн улуттук коопсуздугуна жана экономикасына залал келтирбөө максатында жүзөгө ашырылат. Стратегиялык минералдык чийкизаттардын негизги түрлөрүнүн тизмеси төмөндөгүлөрдү камтыйт: мунайзат, жаратылыш газы, уран, марганец, хром, титан, жез, никель, коргошун, молибден, калай, цирконий, бериллий, сурма, литий, германий, алтын, күмүш, алмаз, өзгөчө тазалыктагы кварцтык чийкизаттар ж. б.
Митхун Чакраборти
Митхун Чакраборти (Гоуранга Чакраборти) - ( मिथुन चक्रवर्ती, Mithun Chakraborty; 1950-жылы 16-июнда Бенгалиянын түндүгүндө жайгашкан Калькутта шаарында төрөлгөн.) - Индия киносунун көрүнүктүү жылдыздарынын бири «Диско бийчиси», «Бийле, бийле» тасмаларынан соң эл оозуна алынып, дүйнөгө таанылган.
Өмүр баяны
Митхун Чакраборти 1950-жылы 16-июнда Бенгалиянын түндүгүндө жайгашкан Калькутта шаарында төрөлгөн. Ата-энеси телефондук компанияда катардагы кызматкерлер болуп эмгектенишчү. Жөнөкөй үйбүлөнүн кулуну Митхун кичинекей чагында эле башынан кыйынчылыктардын бир тобун өткөрүп, жокчулуктун даамын татып чоңойгон. Кийинчерээк үч карындаштуу болот. Учурда алардын экөө турмушта, ал эми үчүнчүсү Кудайдын жолуна түшүп, Гималайдагы чиркөө­лөрдүн биринде жашайт. 60-жылдары Митхун 10 жаш курагында өз өлкөсүндө уюшулган жаштардын экстремисттик кыймылы наксалиттердин катарына кошулган. 1971-жылы бийлик мындай жаштарга кысым көрсөтүп, алардын бир тобун көп жылдык камоого алып, кээ бирлерин өлүм жазасына да тарткан. Митхунду ата-энеси баласын сактап калуу максатында Бомбей шаарына туугандарыныкына жөнөтөт. Ал жактан да адегенде турмуш өз кысымын көрсөтүп, же билими, же акчасы жок болгондуктан, жумуш издөөгө туура келет. Алгач косметикалык компаниялардын бирине ишке орношуп, парфюмериялык товарларды жарнамалап, сатып акча табуунун жолун табат. Мүмкүн бул дагы тагдырдын белегиби, айтор, көчө кыдырып өз кардарларынын товарын жеткирүү үчүн чыккан Митхун Пуна шаарчасындагы Кино институтунун актёрдук факультетине таланттуу жаштардын кабыл алынып жатканынан кабар алат. Мектепте окуп жүргөн кезинде эле театр искусствосуна кызыгып, актёр болууну самачу. Бомбейге келиши менен кыялындагы кесипке ээ болуу мүмкүнчүлүгүнө кичинекей болсо да жакындай баштаган эле. Тапшыруу сынагынан жылдыздуу жүзү жана аткаруучулук талантынын күчтүүлүгү үчүн кароо комиссиясын жеңген болсо, тилекке каршы, кедей-кембагалдардын катарынан чыккандыгы бир топ тоскоолдуктарды жаратат.
Чыгармачылыгы
Алгачкы жолу Митхун киного тартылууну Дулал Гухтун “Два незнакомца” фильминде эки мүнөттүк эпизоддо ойноо менен баштаган. Бирок, ошол учурдун эң таанымал жубайлары Амитабх Баччан менен Рекхалар дагы бул кинодо ойногондуктан, Митхундун бар-жогуна эч ким деле көңүл бөлгөн эмес. Мындан көп узабай эле “Королевская охота” аттуу фильминде баш каармандын ролун жараткан. Сантал уруусунан чыккан мергенчинин ролун эң жакшы жаратуу үчүн бул урууга кошулуп, алардын салт-санааларын тартып, мергенчиликте колдонгон ыкмаларына чейин өздөштүрүүгө да жетишет. 1976-жылы бул кино экран бетине чыгып, улуттук кинофестивалдан “Золотой лотос” сыйлыгына татыктуу болгон. Ал эми Митхун Чакраборти өлкөнүн мыкты актёру деп табылган. Бирок, бат эле унутта калуу коркунучуна кабылат, башка кинолорго тартылууга сунуштар түшпөгөндүктөн, Митхун майда-барат гана эпизоддорго тартылууга аргасыз болгон. Бир гана аткаруучулук жагынан эмес, бийчилик жагынан да таланттуу Митхун ошол кезде Рана Рез деген ат менен бий-шоуларга да катышчу экен. Карьералык даражасынын жогорулоо мезгили 1980-жылдарга туура келет. Анткени, Митхун режиссёр Баббар Субхаштын “Диско бийчиси” аттуу чоң долбооруна чакыруу алат. 1982-жылы бул кино жарыкка чыгып, Митхун популярдуулуктун туу чокусун багындырат.
Дал ушул фильм аркылуу Митхун Чакраборти киносүйүүчүлөрдүн жүрөгү­нөн орун алган. Күңүрт кинолордон тажаган жаштарга жаңы стиль менен жаралган “Танцор Диско” фильми башкача таасир калтырып, тез эле эң популярдуу киного айланат. Өкүнүчтүүсү, фильмдин күйөрмандары жер жүзүн­дө өтө эле көп болгондуктан, кинотеатрлардын кассаларында билет үчүн болгон талаш-тартыштардын айынан өлүмгө дуушар балгондор да бар. Ошондуктан, Советтер Союзунун кээ бир өлкөлөрүндө бул фильмди көрсөтүүгө катуу тыюу салышкан. Эс алуучу жайларынын бийлөө аянтында, радиоберүүлөрдө, үйдөгү магнитофондордо фильмдеги «I Am A Disco Dancer» («Мен Диско бийчиси») ыры жаңырып турган.Митхун ошол учурдун эң эле идеалдуу, төгөрөгү төп келишкен актёруна айланган. Музыканын коштоосундагы мушташ аралашкан бул фильм Баббар Субхаштын режиссёрлук жаатындагы алгачкы кадамы болсо да, Митхун экөөнүн атагын алыска тараткан. Индия киносунда жаңы жанрда тартылган “Танцор Диско” фильми “Индия мюзикли” деген атка конгон. Мындан кийин эле ушул жанрда тартылган “Танцуй, танцуй”, “Храм любви”, “Коммандос”, “Враги” деген сыяктуу кинолор биринин артынан бири жарыкка чыга баштайт. 80-жылдары Митхун жылдын эң атактуу жылдызы аталып, ал катышкан кинолор сөзсүз түрдө хитке айлангандыктан, өз өлкөсүнүн кинорежиссёрлорунун акча табуу куралына айланган. Бир эле учурда 5-6 киного тартылгандыктан, иш күнүн да ошончого бөлүштүрүүгө туура келген. Ал гана эмес, канча киного тартылса, ошончо жолу макияж сүртүп, ошончо жолу кийим которууга туура келгендиги актёрдун кыжырына тие баштайт. Мындан кийин тасмаларга тартылууну азайтканына карабастан учурда анын эсебинде 317 фильм бар.
Жеке жашоосу
Митхун Чакраборти Рана Рез деген псевдоним менен бийчи катары элге таанымал болуп турган кезде белгилүү фотомодель Хелен Льок менен жакын мамиледе боло баштайт. Көп узабай “Суракша” фильминен тапкан акчасына Хелен менен үйлөнүү тоюн өткөрөт. Ушул күндөн тартып анын үйүндө Хелендин ар түрдүү пародадагы сүйүктүү иттери алар менен чогуу жашай башташат. Буга чейин Митхун иттерге эмес, балык багууга кызыкчу. Бирок, азыркы учурда Митхундун 12 ити бар дешет. Тилекке каршы, жубайлар биргеликте көпкө жашашкан эмес. Дүйнө кыздарынын жүрөгүн жаралап, бир канча убакыт жалгыз жашаган. Бирок, Митхундун да жүрөгүн Йогита Бали аттуу актриса багынтып, экөө баш кошушат. Учурда ортолорунда 3 уулу, 1 кызы бар. Эл арасында «көптөгөн кинолордо бирге тартылган шериги, индия кинолорунун супер жылдыз айымы Шри Деви менен Митхундун мамилеси бар» деген ушак кептер жүрөт. Бирок, мындай ушактарды Митхун четке каккан. Анын дагы бир себеби, Индияда үйбүлөгө өтө камкор мамиле кылышат жана салттары да күчтүү эмеспи. Ал эми Йогита болсо үйбүлөсү үчүн артисттик карьерасын таштаган экен. Бир кездеги ачка, жокчулуктун айынан күнүнө бир гана ирет тамактанган Митхун учурда Индиядагы эң бай адамдардын катарына кошулууга жетишти. 1986-жылы эле мындай деңгээлге көтөрүлүп, көрүнүктүү адамдардын арасынан эң көп салык төлөөчү деп табылган. Актёр бош убактысында сүйүктүү жубайы жана балдары менен өзүнүн менчик фермасында малдардын арасында эс алганды жакшы көрөт. Митхундун улуу баласы Макакшай (Мимох деп эркелетишет) да актёрдук кесип менен алектенүүдө. Учурда “Жи­ми” аттуу киного тертылып жатат. Бул тууралуу “Мимох менден өткөн популярдуу актёр, бийчи боло алат. Анткени, анда талант бар жана Мимохтун бою менден узунураак, өзү агыраак”,- дейт Митхун. Легендарлуу актёр бир гана кино дүйнө­сүндө гана чектелбестен, бир канча мейманканалардын, киностудиялардын ээси.
Рөльбах
Рөльбах (Röllbach) — Германия Федеративтик Республикасынын Баварияжеринде жайгашкан муниципалитет. Төмөнкү Франкония административдик округуна карайт. Мильтенберг районуна кирет.
Калкы - 1753 киши (31-декабрь, 2010-жыл). Болжолдуу аянты - 12,42 км². Мамлекет ичинде бекитилген расмий коду — 09 6 76 151. Муниципалитеттин башчысы — Руди Шрек.
Суусамыр жер титирөөсү
Суусамыр жер титирөөсү 1992-жылы 10-августта, түнкү саат 1ден 4 минута өткөндө болгон. Күчү борбор очогунда (Жалпак-Суу өзөнү) 9,5 баллга чейин жеткен.
Түндүк тарапта казактын талаасында, түштүктө Памирде, батышта Ташкенде, чыгышта Алматыга чейинки кең аймакта сезилген. Катуу жер титирөө Суусамыр кырка тоосунун түштүк жана түндүк капталын, Суусамыр Арам-Суу, Токтогул жана Талас өрөөндөрүн камтыган. Бул жерлерде жер бетинде бузулуулар, жаракалар пайда болуп, көптөгөн айылдарда үйлөрдүн талкаланышы жүргөн. Мындай доо кеткен жер узундугу 40-50 км, туурасы 20-22 км келген аймакты ээлеген.
Жер титирөө болор алдында жер астынан күүлдөгөн катуу добуш угулуп, анын катуулугунан үй ичиндеги кулап жаткан буюмдардын, түтүн морлорунун, мештердин, үйдүн үстүнүн жана дубалдардын кулагандан чыккан үндөрү угулбай калган. Жерде отурган адам бир аз көтөрүлүп ордунан жылган, ал эми туруп турган адам жыгылып кеткен. Эпицентр (очогу) зонасында жер жарылып, тоолордон күргүштөп таш кулап, жер көчкү жүргөн, жарлар пайда болгон. Айрым жерден суу атылып чыгып, анын бийиктиги 15 мте жеткен. Суу тунук эмес, өңү бозомтук түстө болгон.
Эң катуу жер титиреген 9 баллдык аймактын формасы созулган эллипс түрүндө болуп, анын аянты 140 км2те жеткен (жакшы жери бул аймакта айыл болгон эмес). Суусамыр суусунун жээгине жакын асфальт жолдун бир аз бөлүгү 8 м төмөн чөгүп кеткен, башка бир жеринде жол өңгүл-дөңгүл болуп калган. Суусамыр суусунун батышындагы айрым жерлеринде суу толкуп, бөлүнүп агып калган. Суусамыр суусунун оң өйүзүндө жаракалардын, туурасы 300 м, узундугу 3 кмден ашык зонасы пайда болгон. Зонада бийиктиги 10-30 см келген эки, кээ бир жерде төрт тик жаракалар пайда болгон. Суусамыр кырка тоосунун түштүк капталындагы Боор-Теке суусунун жогору жагында гранит массиви кулап, чоң (бийиктиги 200 м, узундугу 500 м) жер көчкү пайда болгон.
Жер титиреген 8 баллдык аймак да чыгыштан батышка карай созулган эллипс формасында болгон. Бул зонада: Толук, Бел-Алды, Сары-Сөгөт, Совет айылдарында жана Ала-Бел ашуусунда көптөгөн, курулуштар толук талкаланып, бузулбай калгандарында чоң жаракалар пайда болгон.
Жер бетинин көпчүлүк ири аянттарынын бузулушу жүргөн. Суусамыр тоосунун түштүк этегиндеги Бел-Алды айылынын жанында жана Токтогул - Толук жолун бойлой кумдак топурак кыртышынын (узундугу ондогон метр, туурасы 80-100 м, тереңдиги 10-15 м) тоо капталы менен 100-150 м төмөн жылмышуусу болгон. Суусамыр жер титирөөсүнүн айрым жерлерде болгон күчү, балл менен: ЭУ-9, Бишкектен 162 км -9,5 Суусамыр суусу -9 Арамза-Суу суусу -9 Суусамыр ашуусу -8,5 Ала-Бел ашуусу -8 Тунук айылы -7,5 Суусамыр (МЭКС) -7,5 1-Май айылы -7,5 Кожомкул айылы -7 Кызыл-Ой айылы -7 Талас шаары -6,5 Ош шаары -6 Кара-Балта шаары -5,5 Бишкек -5,5 Ташкент -5,5 Алматы -5,5 Изилдөөлөр көрсөткөндөй, жер титирөөнүн жер астындагы очогу (гипоцентри) 25 км тереңдикте жайгашкан.
Жер титирөө Каракол жана Арамза-Суу тектоникалык терең жаракалардын кошулган жериндеги зоналар боюнча ири блоктун кыймылга келишинин натыйжасында болгон.
Колдонулган адабияттар
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9
Фридебург
Фридебург (Friedeburg) — Германия Федеративдик Республикасынын Төмөнкү Саксония жеринде жайгашкан муниципалитет. Виттмунд районуна кирет.
Муниципалитет административдик курамы боюнча 12 шаардык районго бөлүнөт.
Гемолизиндер
Гемолизиндер — кандын эритроциттеринен гемоглобинди бошотуучу заттар. Бул учурда гемоглобин кан менен анын суюк бөлүгүндө эригендиктен кан өтө агыш болуп (тунуп) калат.
Гемолизиндер - көбүнчө бактериялардын (стафиллококк, стрептококк), мите курттардын, курт-кумурсканын, чаяндардын, кээ бир уулуу жыландардын (лизолецитиндер) тиричилик аракетинин туундулары. Гемолизиндер кандын сары суусунда болушу (нормалдуу Гемолизиндер) жана өз эритроцитин эритиши (аутогемо­лиз) мүмкүн. Алар көбүнчө жаныбарлардын эритроцитин ошол эле турдун канына (изолизиндер) же башка түрүнө куйганда (гетеролпзиндер) пайда болот.
Колдонулган адабияттар
Кыргыз Совет Энциклопедиясы. Башкы редактор Б. О. Орузбаев. -Фрунзе: Кыргыз Совет Энциклопедиясынын башкы редакциясы, 1977. Том 2. В - Иридий. -672 б.
Хадсон (Массачусетс)
Хадсон (Массачусетс) (Hudson) — Массачусетс штатынын Миддлсекс округуна караган АКШ шаары.
Калкы - 19 063 киши. Болжолдуу аянты - 30.7 км². FIPS коду — 25-31540.
Кулматова, Арзыкан Макулбековна
Кулматова Арзыкан Макулбековна 1951-жылы 23-январда Талас областындагы Бакай-Ата районуна караштуу Маданият айылында төрөлгөн.
Айылдык мектепти аяктагандан кийин окуусун Прежевальск (азыркы Каракол) шаарындагы педагогикалык окуу жайын артыкчылык менен бүтүргөн.
Прежевальск педагогикалык окуу жайында билим алып жүргөнүндө окуудагы артыкчылыгы үчүн Кыргызстан Ленин Комсомолунун Борбордук Комитетинин стипендианты болгон.
Кийин Прежевальск педагогикалык институтун ийгиликтүү бүтүрүп, “математика сабагынын мугалими” кесибине ээ болгон.
Педагогикалык эмгек жолун Талас районундагы Кырк-Казык орто мектебинде башталгыч класстардын мугалими болуп эмгектенип баштаган. Андан кийин математика сабагынан мугалим болуп иштеп, мектептин мыкты мугалими болуп таанылган.
Билиминин тереңдиги жана уюштуруучулук жөндөмдү бааланып, Талас районундагы Ленин атындагы колхозунун балдар бакчасынын башчылыгына дайындалат. Бөбөктөргө билим тарбия берүүдө өрнөктүү иштейт.
Андан кийин Талас районунун Кырк-Казык айылдык кеңешинин төрөайымы болуп бир катар жылдары үзүрлүү иштеп, айылдык кеңештин аймагындагы Ленин колхоздун социалдык-экономикалык өнүгүүсүнө, айыл элинин турмушун жакшыртууга, айыл маданиятын көтөрүүгө өзгөчө салымын кошкон.
Союз тарап, пландуу экономика жоюлуп, рыноктук мамилелерге жол ачылганда алгачкылардан болуп ишкерлике өтүп-дүкөн, кафе ачып акыбеттүү эмгектенген.
Бактылуу жубайлар уул-кыздары: Мирбек, Рыскелди, Айнура, Гулира, Жылдызга жакшы таалим, билим беришти.
Жогорку Нюдер
Жогорку Нюдер — Орусиядагы дарыя. Ненец АО, Архангельск облусу жер аймактарын агып өтөт. Дарыя куйган жери - Месна дарыясынын оң жээгинен 53 км алыстыкта орун алган. Дарыянын узундугу - 17 км.
Суу реестринин маалыматтары
Орусиянын мамлекеттик суу реестринин маалыматы боюнча Двинск-Печорск бассейнинин айланасында жатат, дарыянын суу чарбачылык бөлүгү — АО деңиз бассейнинин дарыяларыВоронов тумшугунан (Мезень дарыясын кошпогондо) Канин Нос тумшугуна чейин. Дарыянын айрыгы — айрыгы жок, дарыя бассейни — Мезень.
[Орусиянын суу ресурстары боюнча федералдык агенттиги]] даярдаган, РФ территориясынын суу пайдалануу боюнча райондоштуруу жөнүндөгү геоинформативдик маалыматы боюнча :
Мольшлебен
Мольшлебен (Molschleben) — Германия Федеративдик Республикасынын Тюрингия жеринде жайгашкан муниципалитет. Гота районуна кирет.
Дмитрий Медведев
Дмитрий Анатольевич Медведев (14. 9. 1965-жылы туулган, Ленинград) – Россиянын мамлекеттик жана саясий ишмери, Орусия Федерациясынын президенти (2008–12). Юридика илимдеринин кандидаты (1990). РФтин 1-класстагы мамлекеттик кеңешчиси (2000). 1987-жылы Ленинград мамлекеттик университетин бүтүргөн. 1988–99-жылдары Ленинград мамлекеттик университетинде окутуучу, 1999–2000-жылдары РФ Өкмөтүнүн аппарат жетекчисинин орун басары, РФ президентинин администрация башчысынын орун басары, 2000-жылдан 1-орун басары, ошол эле мезгилде «Газпром» ААКтын директорлор кеңешинин төрагасы (2000–01, 2002–08; 2001–02-жылдары директорлор кеңешинин төрагасынын орун басары), 2003–05-жылдары РФ президентинин администрация башчысы, 2005–08-жылдары РФ Өкмөтүнүн төрагасынын 1-орун басары, 2012-жылдан РФ Өкмөтүнүн төрагасы (премьер-министри). Ленинград шаардык советинин төрагасынын (А. Собчактын) кеңешчиси (1990–95). РФтин Коопсуздук кеңешинин мүчөсү (2003). РФ президентине караштуу Артыкчылыктуу улуттук долбоорду жана демография саясатын ишке ашыруу боюнча кеңештин президиумунун төрагасынын 1-орун басары, төрагасы (2005–08). Санкт-Петербург мамлекеттик, Дүйнөлүк экономика жана дипломатия, Баку, «Коре» (Корея) университеттеринин ардактуу доктору. 2007-жылы анын жетекчилиги менен Россияда мектептерди (59 миң) интернетке кошуу долбоору аяктаган. 2008-жылы күзүндө дүйнөнү финансы кризиси каптаган шартта Д. А. Медведев экономиканы модернизациялоо (Москвада эл аралык финансы борборун ачуу, жеке ишкерлерди колдоо үчүн инвестициялоо шартын жеңилдетүү, ипотекалык кредитке байланыштуу, камсыздандыруунун учурга ылайык моделин өнүктүрүү, менчик укугун коргоо боюнча майнаптуу соттук коргоо чараларын ишке ашыруу, аскердик, социалдык ж. б. реформалар) демилгеси менен чыгып, өлкөнү дүйнөлүк финансылык кризистин апаатынан сактап калган. «Фемида» эл аралык сыйлыгынын лауреаты (2007). «Жарандык укук» үч томдугунун автору.
Мольшлебен
Калкы - 1112 киши (31-декабрь, 2010). Болжолдуу аянты - 15,24 км². Мамлекет ичинде бекитилген расмий коду — 16 0 67 047. Муниципалитеттин башчысы — Рольф Бервольф.
Робин Уильямс
Робин Мак-Лорин Уилямс (Robin Williams;1951-жылдын 21-июлунда туулуп, 2014-жылдын 11-августунда каза болгон) - америкалык куудул жана актер. 1970-жылдардын ортосунда Сан-Томе жана Лос-Анжелес шаарларында стенд-ап (көрүүчүлөрдүн алдында жандуу номер аткарган) куудул катары чыгармачылыгын баштаган актер Сан-Францискодогу комедиялык жанрдын кайра жаралуусуна ири салым кошкондордун бир катары таанылган. "Морк и Минда" (англ. Mork in Mork & Mindy, 1978-82) комедиясында таанымал болгондон кийин стенд-ап комедияларына жана көркөм тасмаларге бирдей тартылган актер катары чыгармачылыгын түптөгөн. Ал импровизациялык (жаратуучулук) ыкмалары менен дагы белгилүү болгон.
"Попай" (англ. Popeye, 1980) тасмасынан кийин актер "Гарптын дүйнөсү( англ. The World According to Garp, 1982), "Кутмандуу таң" (англ. Good Morning), Въетнам (англ. Vietnam, 1987), "Каза болгон акындардын коомчулугу" (англ. Dead Poets Society, 1989), "Ойгонуу" (англ. Awakenings, 1990), "Падыша -балыкчы" (англ. The Fisher King, 1991), "Аладдин" (англ. Aladdin, 1992), "Акылдуу Уилл Хантиң" (англ. Good Will Hunting, 1997), жана "Сүрөт бир саатта" (англ. One Hour Photo, 2002) сыяктуу тасмаларда тартылган. Анын "Капитан Крюк" (англ. Hook, 1991), "Миссис Даутфайр" (англ. Mrs. Doubtfire, 1993), "Жуманжи" (англ. Jumanji, 1995), "Чымчыктын уясы" (англ. The Birdcage, 1996), "Музейдеги түн" (англ. Night at the Museum, 2006) жана "Дүйнөдөгү эң жакшы ата" (англ. World's Greatest Dad, 2009) тасмалари прокатта жакшы киреше алып келген.
Робин Уилямска 1997-жылы "Акылдуу Уилл Хантиң" (англ. Good Will Hunting) тасмасындагы Шон Мэгуайрдын ролу үчүн "экинчи пландагы эң мыкты актер" номинациясында "Оскар" сыйлыгы ыйгарылган Ал ошондой эле эки жолу ""Эмми" сыйлыгына, жети жолу "Алтын глобус" сыйлыгына, эки жолу АКШ киноактерлор Гильдиясынын сыйлыгына жана анын беш жолу "Грэмми" сыйлыгына татыктуу болгон.
Актер 2014-жылдын 11-августунда Калифорния штатындагы үйүндө өз жанын кыйган. Анын аялы актер деменция (паркинсон синдромунан) оорусунан тажап, өз жанын кыйды деп ойлогон.
Натчез (Миссисипи)
Натчез (Миссисипи) (Natchez) — Миссисипи штатынын Адамс округуна караган АКШ шаары.
Калкы - 18 464 киши. Болжолдуу аянты - 35.9 км². FIPS коду — 28-50440.
Субвенция (жармакташ жардам)
Субвенция (жармакташ жардам) – (лат. subvenire  – жардамга келет) – КР бюджет тутумунун башка денгелдеги бюджетке же белгилүү бир максаттуу чыгымдарды ишке ашыруу үчүн юридикалык жакка акысыз негизде берүүчү каражаттары. С. дотациядан айырмалуу белгиленген мөөнөттө жана максаттуу пайдалануулуусу тийиш; андай болбоган учурда, ал аны берген органга кайтарылып берилүүгө жатат.
Джеггинс
Джеггинс — айымдарга ылайыкталган шым. Адатта джеггинстер жумшак, чоюлчаак кездемеден тигилет, башкача айтканда, лосинанын бир түрү деп койсок болот. Бирок джеггинстин лосинадан айырмасы – ал жынсы шымдарга окшош. Атайын жынсы шымдардыкындай тигиш жана чөнтөктөр менен кооздолот, өңү да жынсы шымга ылайыктуу түстө болот. Маалыматтарга караганда, джеггинстер 2009-жылдардан бери кеңири пайдаланылууда. Мода кууп кийинген айымдардын айтымында, буттары узун жана түз болгон кыздарга бул шымдар жакшы жарашат.
Гемолиттик аз кандуулук
Гемолиттик аз кандуулук — Кызыл кан денечелеринин тез бузулушунан пайда болгон аз кандуулук оорусу.
Кандагы Кызыл кан денелери орто эсеп менен 110—120 күн жашайт. Бирок алар түрдүү оорулардан (туберкулёз, сепсис ж. б.), уулануудан (жылан жанa аары уусунан, мышьяктан) жанa кээ бир дарылардын таасиринен бузулуп, 7—8 күн гана жашайт да, Гемолиттик аз кандуулукту пайда кылат.
Колдонулган адабияттар
Кыргыз Совет Энциклопедиясы. Башкы редактор Б. О. Орузбаев. -Фрунзе: Кыргыз Совет Энциклопедиясынын башкы редакциясы, 1977. Том 2. В - Иридий. -672 б.
Бекдел тести
Бекдел тести (же Бехдель тести) көркөм чыгармалардагы гендердик бир тараптуу чагылдырууну аныктоочу тест. Ал эми гендердик бир тараптуулук - бул гендерине же жынысына карап жан тарткан мамилелер, көз караштар, ишенимдер. Бул тесттен өтүү үчүн чыгарманын жок дегенде 2 аял каарманы болушу керек жана алардын ортосунда эркектер жөнүндө эмес, башка темада маек болушу шарт. Кошумча дагы бир шарт боюнча, бул аялдарга ысым берилиши керек. Бул тест америкалык карикатурист Элисон Бекделдин урматына аталган. Аталган идеясын  1985-жылы Бекдел “Dykes to Watch Out For” карикатурасынын каарманы аркылуу билдирген. Ал эми тесттин автору бул ойду курбусу Лиз Уоллеске тийиштүү деп айтат (Liz Wallace). Башында бул тест тасмаларга талдоо жүргүзүү үчүн колдонулган, кийинчерээк, массалык маалымат каражаттарына карата да иштей баштаган. Бекдел тестинин башка аталыштары да белгилүү, алар: Бекдел-Уоллес тести, Бекдел эрежеси, Бекдел мыйзамы жана Мо тасма өлчөгүчү (Мо - комикстердеги каармандардын бири).
Бул тесттин башталышы жөн гана  “феминисттик гезиттеги лесби тамаша” болгонуна карабастан, кино сынчылар тарабынан тез эле колдоого алынып, “китеп, телеберүү жана тасмаларды талдоонун стандартына айланган”.
Пуассон теңдемеси
Пуассон теңдемеси – потенциалдар теориясынын негизги теңдемелеринин бири. Франциялык физик С. Д. Пуассон ачкан (1812). Пуассон теңдемеси ρ(x, y, z) көлөмдүк тыгыздыкка ээ болгон электр заряддары тарабынан түзүлгөн электр-статикалык талаанын x, y, z координатасындагы чекиттин потенциалын U аныктайт. Эгерде U – тартуу талаасынын потенциалы болсо, анда ρ(x, y, z) – массанын бөлүштүрүлүш тыгыздыгы болот. ρ(x, y, z)=0 болгон учурда пуассон теңдемеси Лаплас теңдемесине айланат. Пуассон теңдемесиин чыгарылышы төмөнкүдөй:. Мында интеграл, бардык көлөм боюнча алынган жана.
Бекдел тести
Баштапкы маалымат: маданиятта гендердин чагылдырылышы
Виржиния Вулф 1929-жылы жарык көргөн “Жеке бөлмө” эссеси («A Room of One’s Own» ) аркылуу өз заманына тийиштүү көрүнүштөрдү жазган. Ал эми Вулф баяндаган ошол эле көрүнүштөрдү Бекдел дагы заманбап чыгармаларда байкаганын жазат: <blockquote class="ts-Начало_цитаты-quote">Мен бардык жагынан топ келиштирилип, ойлонуп чыгарылган аялдардын образдарын эстеп жатып, аял менен аялдын ортосундагы мамиле өтө жупуну экенин болгоолодум. Ушунча окулган китептердин арасынан аялдар бири-бирине курбу болуп чагылдырылган бир дагы чыгарманы эстей албай койдум. Арасынан эне-кыздын каармандары сейрек учурайт. Бирок алардын бардык мамилелери эркектерге барып такалат. Баарынан таң калганым, Джейн Остиндин дооруна чейинки адабияттагы бардык мыкты аял каармандар бөлөк жыныстагы каармандардын гана обьектилери катары сүрөттөлбөстөн, аларга гана байланыштырылып каралган. Бирок бул аялдын жашоосунун аз гана сүртүмдөрү да […] АКШдагы 1950-2006 жылдар арасындагы эң ийгиликтүү деп эсептелген 855 тасманы изилдөө учурунда белгилүү болгондой, ар бир  аял каарманга 2 эркек каарман дал келип турган жана ушул мөөнөт ичинде бул көрсөткүч дээрлик өзгөрүлгөн эмес. Изилдөөгө  ылайык, сюжет боюнча, аял каармандар эркектерге салыштырмалуу секске 2 эсе көп умтулушат. Ал эми аялдар катышкан ачык сценалардын саны убакыт өткөн сайын дагы эле өсүүдө. Муну менен катар, эркек менен аялдын салыштырмалуу зөөкүрлүк деңгээли өзгөргөн эмес. .
2014-жылы көркөм маданияттагы гендердик көйгөйлөр боюнча Джина Девис Институту жүргүзгөн изилдөөлөргө ылайык, экрандагы аты аталган каармандардын 31 гана пайызын аялдар түзсө, тасмалардагы аялдар ойногон башкы каармандардын ролу болгону 23%  болгон. Ал эми режиссер аялдар 7% түзөт. Бул изилдөөгө 2010-2013-жылдар аралыгында дүйнөнүн бардык булуң-бурчунан тартылган 120 тасма киргизилген.
Бекдел тести
“Бекдел тести” деп аталган эреже алгач ирет 1985-жылы Элисон Бекделдин «Dykes To Watch Out For» комиксинде пайда болгон. Комикстин бул чыгарылышында 2 аял киного барууну көздөшөт. Алардын бири төмөнкү талаптарга жооп берген гана тасманы көрө турганын айтат:
Экинчи аял макулдугун билдирип, талаптардын катуулугун, бирок бул жакшы ой экендигин айтат. Күтүлбөгөн жерден бул талаптарга бир дагы тасма ылайык келбей коет. Ал эми аялдар киного кирбей, үйгө кайтууга мажбур болушат. Комикстин каарманы акыркы жолу көрүүгө мүмкүн болгон тасма “Чоочун” (англ. Alien) фильми болгонун өкүнүү менен айтат.
2013-жылы бул тест тасмаларда аялдарга карата сексттик мамиле бары-жоктугун аныктай турган “туруктуу сөз айкашына” айлангандыгы тууралуу айтыла баштаган. Басма сөздө “Тынч океан жээги” сыяктуу негизги тасмалар дагы тесттеги үч жөнөкөй критерийден өтпөй калганы талкууланган. Учурда тестти автоматташтыруу аракеттери бар.
Кээ бир учурларда тесттин талаптарына кошумча-толуктоолорду киргизип турушат. Мисалы, сценарийдеги аял каармандарга ысым берилиши керек жана алардын маеги 60 секунд мөөнөттөн узагыраак болушу шарт.
Тестти киноиндустрияда колдонуу
2013-жылы төрт швед кинотеатры жана бир кабелдик  канал Швед кино институтунун колдоосу менен Бекдел тестин башка рейтингдер менен бирдей колдоно башташкан.
Ал эми 2014-жылы Eurimages европалык кино фонду Бекдел тестин грант алууга талапкерлердин анкетасына киргизген.
Статистика
"bechdeltest.com" веб-сайтында колдонуучулар тарабынан толтурулуучу маалымат базасы бар, анда болжол менен 4500 тасма Бекдел тестинен өткөрүлгөн (кошумча шарт боюнча, сценарийдеги аял каарман ысымынан аталышы керек). Базадагы маалымат боюнча,  2015-жылдын апрелине карата тизмеленген тасмалардын 58%ы тесттин үч критерийине жооп берген, ал эми 10%ы бир критерийге, 22%ы эки талапка жооп бере албай калса, 10%ы тесттеги 3 талапка тең ылайык келген эмес.
Бул тууралуу 2010-жылы “Entertainment Weekly” журналынын журналисти Марк Харрис "Оскар" сыйлыгына талапкер тасмалардын жарымы сынактан өтпөй калмак,” -  деп жазган. Ал эми “Vocativ” жаңылыктар сайты 2013-жылдын эң көп кирешелүү тасмаларын текшерип, жарымына жакыны тесттен өткөн деген жыйынтыкка келген.
Жазуучу Чарльз Стросс тесттен өткөн тасмалардын болжол менен жарымында аялдар эркектер тууралуу сүйлөшүшпөйт, бирок алардын маеги нике же балдар жөнүндө болорун байкаган. Башка жагынан алып караганда, аялдар жөнүндө же аялдарга багытталган айрым тасмалар бул тесттен өтпөй калышат. Башкы каармандары жалаң аялдарды тузгөн “Чоң шаардагы секс” сериалынын жаратмандары буга жооп катары тасмадагы каарманды сүйлөтүшкөн: “Кантип ушундай төрт акылдуу аялдын жигиттеринен башка сүйлөшө турган эч нерсеси жок болсун?! Анда биз банк эсебинде акчасы бар, бирок жетинчи класста окуган кыздар окшойбуз!”
Тасмалардан сырткары тест компьютердик оюндарда жана комикстерде колдонулган. баалоо үчүн да колдонулган.
Финансылык натыйжалар
“Vocativ” сайты АКШда Бекдел тестинен өткөн тасмалар 4,22 миллиард доллар, ал эми андан өтпөй калган тасмалар 2,66 миллиард доллар киреше тапканын аныктаган. Мындан авторлор “Голливуд аялдарга экранда узагыраак убакыт берүү менен көбүрөөк акча таба алат” деген жыйынтыкка келишет. “FiveThirtyEight” веб-сайты жарыялаган маалымат боюнча, 1990-жылдан 2013-жылга чейин экранга чыккан 1615 тасманын негизинде тесттен өткөн тасмалардын медианалык бюджети  35% аз экенин көрсөткөн. Кошумчалай кетсек, тесттен өткөн тасмалар АКШда 37% жогору кирешеге ээ болгон жана АКШдан тышкаркы жерлерде тесттен өтпөй калган тасмалар менен бирдей кайтарым киреше тапкан.
Сын-пикирлер
Бекдел тести биринчи караганда аялдар чыгармаларда кандай деңгээлде чагылдырылганын аныктоочу тест катары көрүнөт. Чыгарма тесттен өткөнү менен, ал сексисттик маанайда болуп калышы толук мүмкүн, же тескерисинче, башкы каармандары жалаң аялдар болгон чыгарма тесттин талаптарына дал келбей калышы ыктымал. Ошондой эле, чыгармадагы иш-аракеттин убактысы жана орду аялдын маанилүү ролуна басым жасабагандыктан, чыгарма сыноодон  өтпөй калышы мүмкүн, мисалы, Умберто Эконун "Роза" чыгармасында сюжетте орто кылымдардагы эркектердин монастырындагы окуялар чагылдырат. Кино-сынчысы Робби Коллин дал ушундай кемчиликтерди көрсөтүү менен, бул тестти “анализге эмес, статистика чогултканга багытталган” формалдуу көрүнүш катары сүрөттөйт.
Изилдөөчү Файт Лоуренс тест статистикасы талаптардын канчалык катуу экендигине көз каранды экенин белгилейт. Лоуренс “эркек жөнүндө бир эле жолу сүйлөшүлгөндө бардык диалог жараксыз болуп калабы,  же маектин башталышы жана аягы деп эмне эсептелинет?” деген суроолорго жооп издейт. .
Сынчы Нина Пауэр: “Искусство качандыр бир убакта Бекдел сынагынан өтүүгө умтулууга тийишпи, же өзүнүн көркөм максаттарын көздөшү керекпи?” - деп сурайт. Ошондой эле, искусство реалдуулукту чагылдырса, анда чындыктын өзү бул тесттен өтөбү деген суроолорду коюп келишет.
Бул сындарга жооп катары "кайтарым Бекдел тести" деген аталыштагы тест колдонулат - анда  дээрлик бардык тасмаларда эки эркектин аялдан башка нерсе жөнүндө сүйлөшкөн эпизоддор учурай тургандыгын белгилөөгө болот.
Кошумча шилтемелер:
https://bechdeltest.com/ Бекдель тестинин веб-сайты.
Суусамыр - батыш кара-кол жолу
Колдонулган адабияттар
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9
Эол процесстери
Эол процесстери — шамалдын аракети менен байланышкан геологиялык процесстер. Ал өзүнө: үбөлөнүү материалдарын учуруу, жер бетине чыгып калган тоо тектерди шамал учуруп келген катуу бөлүкчөлөрдүн жышуу, эол материалдарын учуруп келүү жана топтоону камтыйт. Алардан рельефтин өзгөчө формалары - эолдук рельеф калыптанат. Эол процесстери борпоң чөкмө каптап жаткан бардык жерлерде (мис., дарыянын кумдуу жээктеринде), айрыкча чөлдөрдө күчтүү жүрөт. Абасы кургак келип, температурасы кескин өзгөрүлгөндүктөн жана өсүмдүк кыртышы жок болгондуктан чөлдө физикалык үбөлөнуу тез жүрөт. Үбөлөнүүдөн пайда болгон материалды шамал учуруп кетип, тоо тектин андан ары үбөлөнүшүнө шарт түзүлөт. Айрым жерлерде майда бөлүкчөлөрдү шамал учуруп кеткенден кийин калып калган ири тоо тек сыныктары жер бетин каптап калат да, андан ары тоо тектерди үбөлөнүүдөн сактайт.
Чыгыш Борду мөңгүсү
Чыгыш Борду мөңгүсү — Тескей Алатоонун түш. капталындагы татаалөрөөн тибиндеги мөңгү.
Сарыжаз суусунун жогорку агымы Ээрташтын алабында жайгашкан. Уз. 5,8 км, аянты 4,5 км2. Башы деңиз деңг. 4860 м, этеги 3750 м бийиктикте жатат. Кар чегинин бийикт. 4600 м. Мөңгүдөн Ээрташтын сол куймасы Чыгыш Борду суусу башталат.
Чикамав Бич (Миннесота)
Чикамав Бич (Миннесота) (Chickamaw Beach) — Миннесота штатынын Cass округуна караган АКШ шаары.
Калкы - 114 киши. Болжолдуу аянты - 6.6 км². FIPS коду — 27-11296.
Фрилансер
Фрилансер — бул сөз эң биринчи жазуучу Вальтер Скоттун «Айвенго» деген чыгармасында колдонулуп, анда бул «жалданып иштеген аскер» деген мааниде болгон. Кыргызчага сөзмө-сөз которгондо «эркин найзакер» дегенди түшүндүрөт. Фрилансер – өз үйүнө отуруп алып, бир эле учурда бир нече ишканага иштей алган адам. Ал кайсы бир компаниянын штатына кирип, дайыма иштебейт. Жумушту адатта интернет аркылуу табат. Фрилансерлер көбүнчө журналистикада, архитектурада, дизайн, жарнама, фото-видео тартуу тармактарында иш алып барышат. Азырынча Европа, Орусия жана Кыргызстанда деле кеңири жайылууда.